Tuisblad/voorstel - Wikiquote
Welkom by die Afrikaanse weergawe van Wikiquote - die gemeenskap wat saam 'n versamling aanhalings dokumenteer. Hierdie Afrikaanse afdeling van die groter projek belowe om baie interessant te wees as mens die interessante karakters en politici in ag neem wie se woorde ons vermaak, verryk en ontstel het.
Wikiquote:Voorbladaanhaling week 12 2019
Cecil John Rhodes » Desmond Tutu » Helen Zille » Jackie Selebi » Mark Shuttleworth » Nelson Mandela » Thabo Mbeki
Abraham Lincoln » Albert Einstein » Benjamin Franklin » Blaise Pascal » Martin Luther » William Shakespeare » Winston Churchill
Versameling van multimedialêers Wikipedia
Vrye brondokumente Wiktionary
Ontsluit van "https://af.wikiquote.org/w/index.php?title=Tuisblad/voorstel&oldid=7681" Hoëspoedjaagtog eindig in verdagte se dood | Maroela Media
Die ongelukstoneel. Foto: Facebook via Intelligence Bureau SA
ŉ Vermeende rower is Donderdag dood nadat hy en ŉ medepligtige se wegkommotor tydens ŉ hoëspoedjaagtog met die polisie teen ŉ ander motor gebots het.
Kapt. Bonginkosi Msimango, woordvoerder van die polisie, het aan Maroela Media gesê die polisie is versoek om op die uitkyk te wees vir ŉ silwer Chevrolet Lumina SS nadat die voertuig glo Dinsdag by ŉ huisbraak in Midrand betrokke was.
“Donderdagoggend het lede van die Johannesburgse Metropolisie (JMPD) die voertuig in Midrand gewaar en dit agternagesit. ŉ Hoëspoedjaagtog het gevolg tot in Centurion waar die verdagtes op die polisie losgebrand het. Die polisie het teruggeskiet. Die verdagtes het beheer oor die voertuig verloor en op die hoek van Ou Johannesburg- en Brakfontein-weg teen ŉ Jeep gebots,” het Msimango gesê.
Een van die verdagtes is dood en ŉ tweede verdagte, ŉ 35-jarige man, is op die toneel in hegtenis geneem, het hy gesê. Dit is in dié stadium nie duidelik of die verdagte in die botsing gesterf het of deur die polisie doodgeskiet is nie.
Volgens Msimango het die bestuurder van die Jeep kopbeserings opgedoen en moes na ŉ hospitaal gehaas word. Die JMPD-lede is nie beseer nie.
“’n Saak van roekelose en nalatige bestuur en ŉ geregtelike doodsondersoek is by die Olievenhoutbosch-polisiestasie aanhangig gemaak. Die saak van huisbraak word deur die Midrand-polisiestasie hanteer,” het hy gesê.
Die verdagtes se motor. Foto: Facebook via Intelligence Bureau SA
Die Jeep wat in die botsing betrokke was. Foto: Facebook via Intelligence Bureau SA
Ai, hartseer die skade aan die voertuie . . .
Net graag ‘n regstelling. Ek het verby hierdie ongeluk gery en dit was op die hoek van Uo Johannesburgweg en Uitzicht, nie Brakfontein nie.
Baie dankie vir jou boodskap. Die inligting in die berig is soos dit deur die polisie aan Maroela Media verskaf is.
goeie nuus!spaar geld aan hofsake
Die fotos is geneem op die h/v Ou Johannesburg en Brakfontein weg
Wessel, dit klink asof jou ‘regstelling’ toe alles behalwe dit was.
Nie ernstig nie egter – feit is dat die insident gebeur het en gerapporteer is.